CELEX: C2004/300/99
Language: fi
Date: 2004-12-04 00:00:00
Title: Asia T-409/04: Benito Latinon 4.10.2004 Euroopan yhteisöjen komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/51
            
         Benito Latinon 4.10.2004 Euroopan yhteisöjen komissiota vastaan nostama kanne
   (Asia T-409/04)
   (2004/C 300/99)
   Oikeudenkäyntikieli: ranska
   Benito Latino, kotipaikka Lauzun (Ranska), on nostanut 4.10.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Juan Ramón Iturriagagoitia.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa 6.5.2002 päivätyn lääketieteellisen lausunnon, joka on annettu tiedoksi 11.11.2003 ja jonka kantaja on vastaanottanut 15.11.2003
            
         
               —
            
            
               kumoaa komission 11.11.2003 tekemän päätöksen, joka on vastaanotettu 15.11.2003, siltä osin kuin kantajan pysyvän osittaisen työkyvyttömyyden asteeksi todettiin 5 prosenttia ja siltä osin kuin kantajan vastattavaksi on määrätty tiettyjä lääketieteellisen lautakunnan jäsenten kuluja ja palkkioita
            
         
               —
            
            
               velvoittaa komission korvaamaan kaikki lääketieteellisen lautakunnan kulut ja palkkiot
            
         
               —
            
            
               velvoittaa komission korvaamaan kaikki oikeudenkäyntikulut ja -palkkiot.
            
         Oikeudelliset perusteet ja pääasialliset perustelut
   Kantaja, joka on komission entinen virkamies ja joka työskenteli Berlaymont-rakennuksessa Brysselissä vuosina 1969—1991, vaati vuonna 1994, että hänen hengityselinsairautensa, joka liittyy hänen väitettyyn altistumiseen asbestille, katsotaan ammattitaudiksi. Ensimmäisen oikeusasteen tuomioistuin on kantajan vireillepanemassa asiassa T-300/97 (1) kumonnut kyseisen vaatimuksen perusteella tehdyn ensimmäisen komission päätöksen, jossa todettiin kantajan sairauden työperäisyys ja vahvistettiin työkyvyttömyyden asteeksi 5 prosenttia.
   Edellä mainitun tuomion johdosta komissio saattoi asian uudelleen lääketieteellisen lautakunnan käsiteltäväksi ja teki riidanalaisen päätöksen sen jälkeen, kun tämä lautakunta oli antanut uuden lääketieteellisen lausunnon 6.5.2002.
   Kanteensa tueksi kantaja esittää ensinnäkin, että lääketieteellisen lautakunnan enemmistön mielipiteeseen perustuva lausunto on henkilöstösääntöjen 73 artiklan vastainen, koska siinä ei oteta huomioon eriävää mielipidettä. Lisäksi kyseinen lausunto ei myöskään vastaan ensimmäisen oikeusasteen tuomioistuimen oikeuskäytännössä vahvistettuja edellytyksiä ja siihen sisältyy ristiriitaisia ja vaikeasti ymmärrettäviä arviointeja.
   Kantaja vetoaa myös ja Euroopan yhteisöjen virkamiesten tapaturma- ja ammattitautivakuutusta koskevien määräysten 3, 17 ja 20 artiklan, näiden samojen määräysten liitteen kolmannen kohdan ja Belgian virallisen työkyvyttömyysasteikon 381—383 ja 387 sekä sitä seuraavien artiklojen rikkomiseen. Kantaja korostaa myös lääketieteellisen lautakunnan objektiivisuuden puutetta sekä kahden sen jäsenen väitettyä vihamielisyyttä häntä kohtaan. Kantajan mukaan puolustautumisoikeuksien noudattamiseksi olisi muodostettava uusi lääketieteellinen lautakunta.
   
      (1)  Tiedonanto EYVL 1998, C 41, s. 28.